پرزیدنت رجب طیب اردوغان، آخیسکا تورکلرینی دستکله‌مه‌یه و اونلارا صاحب چیخماغا داوام ائد‌جکلرینی سؤیله‌دی.
اون مینلرجه آخیسکا تورکونون گورجوستانداکی یوردلارین‌دان سورگون ائدیلمه‌سینین ۷۵.‌‍جی ایل دؤنومونده، حادثه‌نین ۳۰ شاهیدی، دیش تورکلر و اقربا توپلولوقلار باشقانلیغینین تشکیل ائتدیگی تدبیرده پرزیدنت اردوغان ایله بیر آرایا گلدی.
آخیسکا تورکلرینین بیر بؤلومونون، ۷۵ ایل اؤنجه غفلتاً ترک ائتمک مجبوریتین‌ده بوراخیلدیقلاری ائولرینه گئری دؤنمه‌نین حاق‌لی و شرف‌لی مباریزه‌سینی وئردیکلرینه وورغو ائد‌ن پرزیدنت اردوغان، تورکییه اولاراق عدالتین یئرینی تاپماسی اوچون اولوسلارآراسی حقوق و حاقانیت تملین‌ده بو پروسه‌یه دستک وئردیکلرینی بیلدیردی.
اردوغان، بونلاری قید ائتدی:
"اینشاالله بوندان سونرا دا سیزلرین دعوی‌سینی دعویمیز قبول ائدرک، هم گورجوستان مقاملاری، هم ده آوروپا شوراسی نزدین‌ده چالیشمالارینیزی داوام ائتدیرجییک. بو قونو، گورجوستان ایله ایلیشکی‌لریمیزین و گونئی قافقازا دایر سیاستیمیزین اؤنجه‌لیکلری آراسین‌دا یئر آلماغا داوام ائد‌جکدیر".
